VILNIAUS RAJONO SAVIVALDYBĖS TARYBA

SPRENDIMAS

DĖL PROJEKTO „SPORTO AIKŠTYNO ĮRENGIMAS VILNIAUS RAJONO MEDININKŲ SENIŪNIJOS MEDININKŲ KAIME, PRITAIKANT BENDRUOMENĖS POREIKIAMS“ ĮGYVENDINIMO

2017 m. balandžio 27 d. Nr. T3-176

Vilnius

Vadovaudamasi Lietuvos Respublikos vietos savivaldos įstatymo 6 straipsnio 29 punktu, remdamasi Lietuvos Respublikos ūkio ministro 2016 m. rugsėjo 21 d. įsakymu Nr. 3D-544 „Vietos projektų, įgyvendinamų bendruomenių inicijuotos vietos plėtros būdu, administravimo taisyklės“ bei Vietos projektų finansavimo sąlygų aprašu, patvirtintu Vilniaus rajono vietos veiklos grupės 2017 m. balandžio 5 d. valdybos posėdžio protokolu Nr. 2017-V-03, Vilniaus rajono savivaldybės taryba nusprendžia:

1.	Pritarti Vilniaus rajono savivaldybės administracijos dalyvavimui pareiškėjo teisėmis projekte „Sporto aikštyno įrengimas Vilniaus rajono Medininkų seniūnijos Medininkų kaime, pritaikant bendruomenės poreikiams“ (toliau - Projektas), kuris bus įgyvendinamas prie Vilniaus rajono Medininkų šv. Kazimiero gimnazijos Medininkų sen., Medininkų k., Medaus g. 10, pagal Vilniaus rajono vietos plėtros strategijos priemonę „LEADER – 19.2 – SAVA – 7 „Viešųjų erdvių bei infrastruktūros tvarkymas ir įrengimas“.

2.	Prisidėti prie Projekto ne mažiau kaip 20 procentų visų tinkamų finansuoti Projekto išlaidų iš Savivaldybės biudžeto bei padengti tinkamas ir netinkamas finansuoti, tačiau šiam Projektui įgyvendinti būtinas išlaidas ir tinkamų finansuoti išlaidų dalį, kurių nepadengia Projektui skiriamas finansavimas.

3.	Įpareigoti Vilniaus rajono savivaldybės administracijos direktorių:

3.1.	gavus užtikrintą finansavimą, numatyti būtinas lėšas Projektui įgyvendinti Vilniaus

rajono savivaldybės biudžete šio Projekto veikloms bendrai finansuoti;

3.2.	pasirašyti dokumentus, susijusius su Projekto įgyvendinimu.

4.	Užtikrinti projekto tęstinumą 5 metus po projekto įgyvendinimo pabaigos.

Savivaldybės merė	Marija Rekst